Video: Mishandelde sirkusleeus kom in SA aan | Maroela Media
Die leeus kort voordat hulle afgelaai en wakker gemaak is. Foto: Mia Spies/eNuus
Vier mishandelde sirkusleeus wat uit die Oekraïne gered is, het Donderdagoggend hul pote vir die eerste keer op Afrika-bodem neergesit danksy 'n oud-Suid-Afrikaner se onverpoosde stryd om dié pragdiere te red.
Drie leeuwyfies, Charlie, Kai en Luca, en die leeuwelpie, Nathan, is deur Lionel de Lange, Oekraïense direkteur van die Lawrence Anthony Earth Organization, gered. Die drie leeuwyfies is deur 'n sirkus agtergelaat en het in 'n klein hok in haglike omstandighede gewoon. Nathan is in 'n ander stad honderde kilometers verder gevind en sou vermoedelik binnekort aan 'n sirkus verkoop word.
Dit het meer as 'n jaar se fyn beplanning, hope papierwerk en ruim skenkings geverg om die vier leeus uiteindelik in Suid-Afrika te kry.
Die jong leeus, wat bestem was vir 'n lewe agter tralies in die ysige Oos-Europa, sal die res van hulle lewe nou onder die Afrika-son in die Kragga Kamma-natuurreservaat in die Oos-Kaap deurbring.
eNuus In die nuus Oos-Kaap video
Ek kan net se dankie, baie dankie.
Wonderlike nuus !!! Hulle sal baie gelukkiger hier by ons wees. Stuur hulle vir Sylverster dan sal hy nooit ooit weer wegloop nie.
Ek stem. Dankie dat daar nog iemand is wat omgee vir ons natuurlewe. Mag Charlie, Kai Luca en Nathan gou aanpas en die vryheid geniet waarvoor hulle geskape is. En mag die sirkuseienaars 'n #@%@#@!$$ kry waarvan hulle nie gou sal herstel nie.
Baie dankie Lionel, mag God jou ryklik seën!
Dit breek my hart om te sien hoe mense diere mishandel … soms wens ek daardie diere kon "retaliate" op dieselfde manier …